**สัญญาโอนสิทธิเรียกร้องในการรับเงิน**

สัญญาฉบับนี้ทำขึ้นเมื่อ วันที่.........เดือนกันยายน พ.ศ. 2567 ณ กลุ่มเกษตรกรสวนยางตำบลละลวด สำนักงานตั้งอยู่ที่ 67 หมู่ที่ 10 ต.ละลวด อ.ชำนิ จ.บุรีรัมย์ ระหว่าง นายทองพูน วงศ์อำมาตย์ (ซึ่งต่อไปนี้ในสัญญา ฉบับนี้เรียกว่า “ผู้โอนสิทธิเรียกร้อง) ฝ่ายหนึ่ง กับ ห้างหุ้นส่วนจำกัด รับบิทเทค (ซึ่งต่อไปนี้จะเรียกว่า “ผู้รับโอนสิทธิเรียกร้อง”) อีกฝ่าย หนึ่ง โดยมีสาระสำคัญ และรายละเอียดดังต่อไปนี้

ข้อ 1 ผู้โอนสิทธิเรียกร้องเป็นผู้โอนสิทธิเรียกร้องโดยสมบูรณ์ และชอบด้วยกฎหมาย โดยปราศจาก ภาระติดพันการวางเป็นประกัน หรือบุริมสิทธิใดๆ ในการรับเงิน ตามสัญญาขอรับเงินสนับสนุนโครงการเพิ่มคุณภาพผลผลิตยางพาราของสถาบันเกษตรกรด้วยกรดฟอร์มิกเพื่อเพิ่มประสิทธิภาพ การตลาดนำการผลิต ประจำปีงบประมาณ 2567 ตามสัญญาฉบับที่.................ลงวันที่............................ ระหว่าง การยางแห่งประเทศไทยจังหวัดบุรีรัมย์ ผู้โอนสิทธิเรียกร้อง (ซึ่งต่อไปนี้จะเรียกว่า “สัญญา”) และให้ถือว่าเป็นส่วนหนึ่ง ของสัญญาฉบับนี้ด้วย โดยผู้โอนสิทธิ มีสิทธิได้รับเงินตามสัญญาอนุมัติโครงการฯ จาก การยางแห่งประเทศไทยจังหวัดบุรีรัมย์ (ซึ่งต่อไปนี้จะเรียกว่า “ลูกหนี้แห่งสิทธิ”) เป็นจำนวนเงิน 113,000 บาท (หนึ่งแสนหนี่งหมื่นสามพันบาทถ้วน) ราคารวมภาษีมูลค่าเพิ่ม นอกจากเงิน จำนวนที่กล่าวมาแล้ว ให้รวมถึงสิทธิเรียกร้องโดยประการอื่นๆ สืบเนื่องจากสัญญา และการเปลี่ยนแปลงแก้ไขเพิ่มเติมสัญญา ซึ่งมีอยู่ ในขณะทำสัญญาฉบับนี้ และ/หรือจะพึงมีต่อไปในอนาคตก็ตาม (ซึ่งต่อไปนี้จะรวมเรียกว่า “สิทธิรับเงิน”) ทั้งนี้ การโอนสิทธิเรียกร้องนี้ ไม่รวมหน้าที่อื่นตามที่ระบุไว้ใน “สัญญา” นอกจากสิทธิเกี่ยวกับเงิน

ข้อ 2 ผู้โอนสิทธิเรียกร้องตกลงโอน และผู้รับโอนสิทธิเรียกร้องตกลงรับโอนเงินสิทธิเรียกร้อง ในสิทธิรับเงินตามข้อ 1 ให้แก่ผู้รับโอนสิทธิเรียกร้องทั้งสิ้นทั้งจำนวน ไม่ว่าสิทธิรับเงินดังกล่าว จะได้รับชำระจากลูกหนี้แห่งสิทธิทั้งหมดในคราวเดียวกัน หรือ แบ่งชำระเป็นงวดๆ ไม่ว่างวดหนึ่งงวดใด หรือเพียงใดก็ตาม จนกว่าผู้รับโอนสิทธิเรียกร้องจะได้รับเงินตามสิทธิรับเงินจนครบถ้วน ทั้งนี้ โดยสิทธิรับเงิน ดังกล่าวเป็นสิทธิโดยเด็ดจาดของผู้รับโอนสิทธิเรียกร้องเพียงฝ่ายเดียว ส่วนบรรดาหน้าที่ และความรับผิดชอบของผู้ โอนสิทธิเรียกร้องอันพึงมีตามสัญญายังคงเป็นของผู้โอนสิทธิเรียกร้อง อยู่ตามเดิมทุกประการ

ข้อ 3 การโอนสิทธิเรียกร้องในสิทธิรับเงินตามสัญญาฉบับนี้ เพื่อวัตถุประสงค์ในการเป็นประกัน และเพื่อชำระหนี้ของผู้โอนสิทธิเรียกร้องอันพึงมีต่อผู้รับโอนสิทธิเรียกร้อง ไม่มีผลเป็นการแปลงหนี้ หรือผลอื่นใดในลักษณะที่ทำให้หนี้ของผู้โอนสิทธิ เรียกร้องระงับ หรือสิ้นผลไปแต่ประการใด เว้นแต่ในกรณีเมื่อ ผู้รับโอนสิทธิเรียกร้องได้รับเงินตามสิทธิรับเงินมาเพียงใด และภายใต้ บังคับแห่งข้อ 5 ของสัญญาฉบับนี้ ก็ให้หนี้ดังกล่าวได้ลดลงเพียงเท่านั้น และหากยังคงมีหนี้ของผู้โอนสิทธิเรียกร้องค้างชำระอยู่กับ ผู้รับโอนสิทธิเรียกร้องอีกเพียงใด ผู้โอนสิทธิเรียกร้องยังคงมีภาระที่จะต้องชำระให้แก่ผู้รับโอนสิทธิ เรียกร้องอีกจนครบถ้วน

ข้อ 4 ในกรณีที่ผู้รับโอนสิทธิเรียกร้องต้องเสียค่าธรรมเนียม ค่าฤชาธรรมเนียม ค่าภาษี ค่าอากร ค่าใช้จ่ายและเงินอื่นใด (อันรวมถึง แต่ไม่จำกัดเฉพาะค่าธรรมเนียมศาล ค่าใช้จ่ายทั้งหลาย ในการบอกกล่าว ทวงถาม การดำเนินคดี การบังคับคดี ค่าทนายความ) ในการดำเนินการเพื่อรับเงิน และ/หรือการบังคับ ตามสิทธิเรียกร้องในสิทธิรับเงินที่ได้รับโอนมา และ/หรือในการที่ผู้รับ โอนสิทธิเรียกร้อง ได้รับความเสียหายไม่ว่าด้วยประการใดๆ ในการดำเนินการตามสัญญาฉบับนี้ ผู้โอนสิทธิเรียกร้องจะชดใช้คืนผู้รับ โอนสิทธิ เรียกร้องทั้งสิ้นทุกประการ

ข้อ 5 ในกรณีที่ผู้โอนสิทธิเรียกร้องไม่ชำระเงินตามที่ระบุไว้ในข้อ 4 ผู้รับโอนสิทธิเรียกร้อง อาจจะนำเงินที่ได้รับมาตาม สิทธิรับเงินเข้าหักชำระ และถือว่าเป็นจำนวนเงินสำหรับการชำระหนี้ ของผู้โอนสิทธิเรียกร้องตามที่ระบุไว้ในข้อ 3 ได้ลดน้อยลงเพียง นั้นก็ได้

ข้อ 6 ผู้โอนสิทธิเรียกร้องตกลงยินยอมให้ผู้รับโอนสิทธิเรียกร้องเก็บรวบรวมและใช้ข้อมูลส่วนบุคคล และ/หรือข้อมูล ใดๆ ของผู้โอนสิทธิเรียกร้อง โดยมีวัตถุประสงค์ที่จำเป็นเพื่อการให้บริการแก่ ผู้โอนสิทธิเรียกร้อง การดำเนินการตามคำขอของผู้โอน สิทธิเรียกร้องก่อนให้บริการ การมอบหมายงาน ให้ผู้อื่นดำเนินการแทน ผู้รับโอนสิทธิเรียกร้องเพื่อสนับสนุนการให้บริการ เช่นงาน เทคโนโลยีสารสนเทศ งานติดต่อสื่อสาร งานติดตามทวงถาม เป็นต้น การโอนสิทธิ และ/หรือหน้าที่ และ/หรือการจัดการข้อ ร้องเรียน นอกจากนี้ ผู้โอนสิทธิเรียกร้องตกลงยินยอมให้ผู้รับโอนสิทธิเรียกร้องเปิดเผยข้อมูลดังกล่าวได้ทั้งในประเทศ และ ต่างประเทศ ในกรณีที่ผู้โอนสิทธิเรียกร้องมีการให้ข้อมูลส่วนบุคคลของบุคคลอื่นใดแก่ผู้รับโอนสิทธิ เรียกร้องเพื่อดำเนินการใดๆ ผู้โอนสิทธิเรียกร้องขอรับรองว่าได้รับความยินยอมจากบุคคลอื่นดังกล่าว หรือได้อาศัยหลักเกณฑ์อื่นทางกฎหมายในการให้ข้อมูลส่วน บุคคลอื่นดังกล่าวแก่ผู้รับโอนสิทธิเรียกร้อง และได้แจ้งให้บุคคลอื่นดังกล่าวทราบถึงรายละเอียดการเก็บรวบรวม ใช้ และ/หรือ เปิดเผยข้อมูลส่วนบุคคล ตามนโยบายการคุ้มครองข้อมูลส่วนบุคคลข้างต้นแล้ว

ข้อ 7 ผู้โอนสิทธิเรียกร้องมีหน้าที่ต้องแจ้งให้ลูกหนี้แห่งสิทธิ รับทราบ และยินยอมเป็น ลายลักษณ์อักษรในการโอนสิทธิ เรียกร้องในสิทธิรับเงินดังกล่าว และนำส่งหนังสือแสดงความยินยอม ดังกล่าวให้แก่ผู้รับโอนสิทธิเรียกร้องภายใน 7 วัน (เจ็ดวัน) นับตั้งแต่วันที่ทำสัญญาฉบับนี้

สัญญาฉบับนี้ทำขึ้นไว้ 2 ฉบับ มีข้อความถูกต้องตรงกัน คู่สัญญาทั้งสองฝ่ายได้อ่านข้อความ โดยตลอดแล้วยอมรับว่ามี ข้อความตรงกันกับความประสงค์ทุกประการ จึงได้ลงลายมือชื่อไว้ เป็นหลักฐานต่อหน้าพยานข้างท้ายนี้

ลงชื่อ ............................................ผู้โอนสิทธิเรียกร้อง

(นายทองพูน วงศ์อำมาตย์)

ตำแหน่ง ประธานกรรมการกลุ่มเกษตรกรสวนยางตำบลละลวด

ลงชื่อ…………..........….………………….ผู้รับโอนสิทธิเรียกร้อง

(นายกรวิช แก้วดี)

หุ้นส่วนผู้จัดการของห้างหุ้นส่วนจำกัด รับบิทเทค

ลงชื่อ……………..….……..................………..ลูกหนี้แห่งสิทธิ

(…….…………….………………………)

การยางแห่งประเทศไทยจังหวัดบุรีรัมย์

ลงชื่อ ......................................................... พยาน

(…………………………………………………)

ลงชื่อ ......................................................... พยาน

(…………………………………………………)